[{"text_idx": "#000002", "text": "Mae pobl yn rhan o natur, sy\u2019n golygu bod gweithgaredd dynol mewn ecosystemau yn naturiol. Sut gallwn ni sicrhau bod bodau dynol yn ddylanwad buddiol yn y byd? Yn wahanol i gynhyrchu bwyd mewn dull diwydiannol, gall ffermio cymysg ar raddfa fach ddarparu buddion amgylcheddol yn ogystal a\u0302 manteision cymdeithasol ac economaidd."}, {"text_idx": "#000003", "text": "Mae safbwynt Coetir Anian ar \u2018ailwylltio\u2019 yr un fath a\u0302\u2019r hyn a gyflwynwyd yn 2019 ar ein gwefan. Yr agwedd bositif o ailwylltio fel mudiad yw\u2019r agwedd gadarnhaol tuag at adfer natur ar raddfa ystyrlon ar draws y byd; a\u2019r gobaith y mae hyn yn ei greu i bobl yng nghyd-destun yr argyfwng bioamrywiaeth."}, {"text_idx": "#000004", "text": "Problem gyda ailwylltio yw ei fod yn parhau i fod wedi\u2019i ddiffinio\u2019n wael ac felly\u2019n agored i ddehongliadau am yr hyn y mae\u2019n ei olygu, gan ei adael yn agored i amheuaeth, neu gael ei wanhau a\u2019i ehangu i bwynt o fod yn ddiystyr. Problem arall yw pan fydd cynigwyr ailwylltio yn beirniadu mathau eraill o ddefnydd tir, sy\u2019n tynnu oddi ar ei neges gadarnhaol."}, {"text_idx": "#000007", "text": "Mae Monbiot yn hyrwyddwr amlwg o\u2019r dirwedd heb ddyn, gan ddadlau y dylai anifeiliaid pori gael eu disodli gan goetir yn yr ucheldiroedd. Yn ei erthygl \u2018The most damaging farm products? Organic, pasture-fed beef and lamb\u2019 mae\u2019n dadlau\u2019r achos dros gig ffug a gynhyrchir mewn ffatri\u0308oedd i gymryd lle protein anifeiliaid. Bydd y weledigaeth dystopaidd hon ar gyfer cymdeithas, lle mae cynhyrchu bwyd yn cael ei ddiwydiannu a\u2019i ganoli fwyfwy, yn gwneud pobl hyd yn oed yn fwy dibynnol ar gorfforaethau mawr, gan ganiata\u0301u i gyfoeth a phw\u0302er gael eu crynhoi fwyfwy yn nwylo elitaidd. Nid yw\u2019n syndod bod llawer o gefnogwyr eraill cig ffug yn unigolion a chorfforaethau hynod gyfoethog."}, {"text_idx": "#000009", "text": "Mewn ymateb arall, gan y cogydd Thomasina Miers, \u2018Eating meat isn\u2019t a crime against the planet \u2013 if it\u2019s done right\u2019 tynnwyd sylw at y problemau iechyd a achosir gan fwyd wedi\u2019i brosesu\u2019n fawr, a throsglwyddo cynhyrchu bwyd i ddwylo ychydig o chwaraewyr pwerus. Mae hi hefyd yn so\u0302n am fanteision ffermio cymysg ar raddfa fach i bridd a bywyd gwyllt, sy\u2019n dibynnu ar anifeiliaid i roi ffrwythlondeb i\u2019r pridd."}, {"text_idx": "#000010", "text": "Mae\u2019r ddibyniaeth ar ffermio ar raddfa ddiwydiannol, gyda\u2019i ddefnydd o wrtaith amonia a phlaladdwyr cemegol, wedi arwain at ddinistrio bywyd gwyllt, colli pridd a llygredd dw\u0302r. Mae hyn oll wedi tanseilio iechyd dynol a\u2019r ecosystemau y mae ffermio ei hun yn dibynnu arnynt, ac wedi creu cymdeithas lle mae bodau dynol yn bell o fyd natur. Y rhesymeg dros hyn yw ei bod yn fwy effeithlon cynhyrchu bwyd fel ungnwd ar raddfa enfawr."}, {"text_idx": "#000011", "text": "Fodd bynnag, mae\u2019r dystiolaeth yn dangos bod ffermio cymysg ar raddfa fach yn cynhyrchu mwy o fwyd fesul uned arwynebedd: mae ffermydd ar raddfa fach yn cynhyrchu 30% o fwyd y byd ar ddim ond 12% o dir amaethyddol. At hynny, mae cynhyrchu lleol ar raddfa fach yn galluogi cymunedau i fod yn fwy cysylltiedig a\u0302 chynhyrchu bwyd, trwy brynu\u2019n uniongyrchol a thrwy fwy o gyfleoedd i weithio ar y tir. Hywydda \u2018The Land Workers Alliance\u2019 ffermio amaeth-ecolegol a sofraniaeth bwyd, a ddiffinnir fel:\u201cHawl pobl i fwyd iachus a diwylliannol briodol a gynhyrchir trwy ddulliau ecolegol gadarn a chynaliadwy, a\u2019u hawl i ddiffinio eu systemau bwyd ac amaethyddiaeth eu hunain. Mae\u2019n rhoi\u2019r rhai sy\u2019n cynhyrchu, prosesu a bwyta bwyd iach a lleol wrth galon ein systemau amaethyddiaeth a bwyd, yn lle gofynion cwmni\u0308au marchnad a thrawswladol\u201d."}, {"text_idx": "#000012", "text": "Mae amaethyddiaeth yn broblem os yw\u2019n gwneud y byd yn llai amrywiol a thoreithiog yn ecolegol. Fodd bynnag, mae arferion ffermio amaeth-ecolegol ac adfywiol yn dangos y gellir ei wneud mewn ffordd sy\u2019n helpu rhywogaethau eraill. Mae Cynghrair y gweithwyr Tir ac awduron fel Chris Smaje ( A Small Farm Future) yn cynnig golwg obeithiol ar gymdeithasau gyda mwy o hunanddibyniaeth, ymwneud uniongyrchol a\u0302 chynhyrchu ar gyfer eu hanghenion, a golwg gadarnhaol ar waith llaw. Dyma\u2019r unig ffordd y byddwn yn esblygu tuag at gymdeithas a all weithio mewn cytgord a\u0302 rhywogaethau eraill a darparu ffordd iach ac ystyrlon o fyw i\u2019r mwyafrif o bobl."}, {"text_idx": "#000015", "text": "Mae cynnwys bodau dynol yn ein hecosystemau yn rhoi sail resymegol i ni fod yn yrwyr parhaus ar gyfer newid cadarnhaol ar y tir. Er enghraifft, rydym yn gwneud hyn yng Nghoetir Anian trwy blannu coed i adfer gorchudd coed i\u2019r dirwedd. Mae hefyd yn ein helpu i adennill ein synnwyr o gysylltiad a\u0302 gweddill byd natur, nad yw\u2019n diystyru cynhyrchu bwyd o\u2019r dirwedd, ac adfer ystyr i fywyd dynol trwy ymdeimlad o\u2019n lle yn yr ecosystem."}]